Kampala kye kibuga kya Yuganda ekikulu. Ekibuga kino kirimu abantu akakadde kamu mu emitwalo kinaana mu musanvu mu lunaana mu asatu mu bana. Ekitundu kino kirimu division ttaano okuli Nakawa, Kawempe, Rubaga, Kampala Central ne Makindye era nga kisangibwa mu masekkati ga Uganda. Ekibuga kino kye kisinga okubeeramu abantu abangi era nga kirimu Yunivaasite ez’enjawulo gamba nga Makerere University, Kyambogo University n’endala. Masaka kibuga kya Uganda ekisangibwa mu Masekkati ga Uganda. Ekibuga kino kiriraanye Yikweta. Masaka kibuga ekirina abantu abasoba mu mitwalo ekkumi n’esatu era ekitundu kino kisinga kubaamu Baganda. Jinja nakyo kimu ku bibuga bya Uganda ebikulu era kisangibwa mu Buvanjuba bwa Yuganda. Ekibuga kino kisinga kubeeramu Basoga era nga kisuubirwa okubeera n’abantu abali mu mitwalo asatu. Ekibuga kino kye kisinga okusikiriza abalambuzi okujja mu Uganda kubanga kirina ebintu bingi ng’ekisinga obukulu y’ensibuko y’omugga Kiyira. Mbarara kibuga kya Yuganda ekisangibwa mu bugwanjuba bwa Yuganda. Kino kye kiddirira ekibuga Kampala mu bunene. Ekibuga kino kirina abantu emitwalo asatu n’okusoba era nga kisinga kubeeramu Banyankore. Abantu b’e Mbarara bamanyiddwa nnyo ng’abalunzi b’ente. Hoima kibuga kya Yuganda ekisangibwa mu bugwanjuba. Ekibuga kino kirina abantu ng’emitwalo kkumi era nga omulimu ogusinga okukolebwa eno gw’akusima mafuta.